               EUROPSKA KOMISIJA
            Bruxelles, 10.9.2021.
            COM(2021) 545 final
            2021/0287(NLE)
            Prijedlog
            UREDBE VIJEĆA
            o izmjeni Uredbe Vijeća (EU) 2021/90 od 28. siječnja 2021. o utvrđivanju ribolovnih mogućnosti za 2021. za određene riblje stokove i skupine ribljih stokova koje se primjenjuju u Sredozemnom i Crnome moru

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Uredbu Vijeća (EU) 2021/90 od 28. siječnja 2021. o utvrđivanju ribolovnih mogućnosti za 2021. za određene riblje stokove i skupine ribljih stokova koje se primjenjuju u Sredozemnom i Crnome moru potrebno je izmijeniti kako bi se u okviru Opće komisije za ribarstvo Sredozemlja (GFCM) proveo prijenos neiskorištene kvote EU-a za romba kvrgaša za 2020.

               •Dosljednost s postojećim odredbama politike u tom području

               Predložene mjere u skladu su s ciljevima i pravilima zajedničke ribarstvene politike i Unijinom politikom održivog razvoja.

               •Dosljednost u odnosu na druge politike Unije

               Predložene mjere u skladu su s ostalim politikama Unije, u prvom redu s politikama u području zaštite okoliša.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Pravna osnova ovog prijedloga jest članak 43. stavak 3. Ugovora o funkcioniranju Europske unije.

               Obveze Unije povezane s održivim iskorištavanjem živih vodenih resursa proizlaze iz obveza utvrđenih u članku 2. Uredbe (EU) No 1380/2013 Europskog parlamenta i Vijeća.

               •Supsidijarnost (za neisključivu nadležnost)

               Prijedlog je u isključivoj nadležnosti Unije kako je navedeno u članku 3. stavku 1. točki (d) Ugovora. Stoga se načelo supsidijarnosti ne primjenjuje.

               •Proporcionalnost

               Prijedlog je u skladu s načelom proporcionalnosti iz sljedećeg razloga: ZRP je zajednička politika. U skladu s člankom 43. stavkom 3. Ugovora zadaća je Vijeća donijeti mjere o utvrđivanju i raspodjeli ribolovnih mogućnosti.

               •Odabir instrumenta

               Predloženi instrument: uredba.

               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA

               •Ex post evaluacije/provjere primjerenosti postojećeg zakonodavstva

               Nije primjenjivo

               •Savjetovanja s dionicima

               Nije primjenjivo.

               •Prikupljanje i primjena stručnog znanja

               Nije primjenjivo.

               •Procjena učinka

               Područje primjene Uredbe o ribolovnim mogućnostima određeno je člankom 43. stavkom 3. Ugovora.

               •Primjerenost i pojednostavnjenje propisa

               Nije primjenjivo.

               •Temeljna prava

               Nije primjenjivo.

               4.UTJECAJ NA PRORAČUN

               Predložene mjere neće imati utjecaj na proračun.

               5.DRUGI ELEMENTI

               •Planovi provedbe i mehanizmi praćenja, evaluacije i izvješćivanja

               Nije primjenjivo.

               •Dokumenti s objašnjenjima (za direktive)

               Nije primjenjivo.

               •Detaljno obrazloženje posebnih odredaba prijedloga

               Predloženom izmjenom Uredba Vijeća (EU) 2021/90, konkretno njezin Prilog VII., izmijenila bi se kako je opisano u nastavku.

               Prema podacima prijavljenima u GFCM-u Bugarska je 2020. iskoristila 83 % svoje godišnje kvote za romba kvrgaša (62 tone od 75 tona). Rumunjska je iskoristila 93 % svoje godišnje kvote za romba kvrgaša (70 tona od 75 tona). To znači da je ukupna iskorištenost kvote EU-a 88 % (132 tone od 150 tona). Stoga je neiskorištena kvota za prijenos u 2021. približno 18 tona.

               U skladu s višegodišnjim planom upravljanja GFCM-a za romba kvrgaša, utvrđen Preporukom GFCM//41/2017/4, a izmijenjen Preporukom GFCM/43/2019/3, posebno njezinim stavkom 1. točkom (e), Maksimalna količina koju ugovorna stranka smije prenijeti u nekoj godini ne smije premašiti 15 posto njezine početne godišnje kvote. Ako je stok u lošem stanju, a znanstveni savjet EGBS-a (Radna skupina za Crno more) preporučuje smanjenje ribolovne smrtnosti, prijenos neiskorištene kvote može se zabraniti.

               O zahtjevu EU-a za prijenos kvote neiskorištene u 2020. raspravljalo se na sastanku Odbora GFCM-a za usklađenost (21. svibnja 2021.) i to je tijelo prepoznalo izvanrednu situaciju uzrokovanu pandemijom bolesti COVID-19. O zahtjevu za prijenos raspravljalo se i u okviru Radne skupine za Crno more, na za to sazvanom sastanku u srpnju 2021. Prijenos je zatim odobren na 44. godišnjem zasjedanju GFCM-a.

               Stoga se odluka GFCM-a mora provesti izmjenom Uredbe Vijeća (EU) 2021/90.

               Stoga bi raspodjelu ribolovnih mogućnosti za romba kvrgaša u Crnome moru iz Uredbe (EU) 2021/90 trebalo izmijeniti kako bi se uzele u obzir prilagodbe Unijinih kvota za romba kvrgaša koje je GFCM utvrdio 2021.  Raspodjelu ribolovnih mogućnosti koje su posljedica nedovoljne iskorištenosti trebalo bi provoditi prema doprinosu svake države članice toj nedovoljnoj iskorištenosti, ne mijenjajući ključ raspodjele utvrđen Uredbom (EU) 2021/90 o godišnjoj raspodjeli kvota Unije za romba kvrgaša državama članicama. Dvije predmetne države članice, Bugarska i Rumunjska, ravnopravno dijele kvote Unije za romba kvrgaša, a ključ za raspodjelu odgovara 50 % kvota Unije za romba kvrgaša u Crnome moru po državi članici.

               2021/0287 (NLE)

               Prijedlog

               UREDBE VIJEĆA

               o izmjeni Uredbe Vijeća (EU) 2021/90 od 28. siječnja 2021. o utvrđivanju ribolovnih mogućnosti za 2021. za određene riblje stokove i skupine ribljih stokova koje se primjenjuju u Sredozemnom i Crnome moru

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 3.,

               uzimajući u obzir prijedlog Europske komisije,

               budući da:

               (1)Uredbom Vijeća (EU) 2021/90 utvrđuju se ribolovne mogućnosti za 2021. za riblje stokove i skupine ribljih stokova koje se primjenjuju u Sredozemnom i Crnome moru
                  1
               .  Uredbom se u pravu Unije provodi plan upravljanja rombom kvrgašem koji je donijela Opća komisija za ribarstvo Sredozemlja (GFCM)
                  2
                za ribolov romba kvrgaša u Crnome moru (geografsko potpodručje 29).

               (2)Godine 2021. na 44. godišnjem sastanku GFCM-a donesena je odluka prema kojoj je u 2020. Europska unija nedovoljno iskoristila kvotu za romba kvrgaša te se s obzirom na izvanrednu situaciju uzrokovanu pandemijom bolesti COVID-19 odobrava prijenos neiskorištene kvote. Odluku GFCM-a trebalo bi stoga prenijeti u pravo Unije.

               (3)Raspodjelu ribolovnih mogućnosti u Crnome moru utvrđenu Uredbom (EU) 2021/90 trebalo bi stoga izmijeniti kako bi se uzele u obzir prilagodbe kvota Unije koje je utvrdio GFCM. Raspodjelu ribolovnih mogućnosti koje su posljedica nedovoljne iskorištenosti trebalo bi provoditi prema doprinosu svake države članice toj nedovoljnoj iskorištenosti, ne mijenjajući ključ raspodjele utvrđen Uredbom (EU) 2021/90 o godišnjoj raspodjeli TAC-ova.

               (4)Uredbu (EU) 2021/90 trebalo bi stoga na odgovarajući način izmijeniti.

               (5)Ograničenja ulova predviđena Uredbom (EU) 2021/90 primjenjuju se od 1. siječnja 2021. Stoga bi odredbe uvedene ovom Uredbom koje se odnose na ograničenja ulova trebale stupiti na snagu što prije te se retroaktivno primjenjivati od 1. siječnja 2021. Takva retroaktivna primjena ne utječe na načela pravne sigurnosti i zaštite opravdanih očekivanja jer su dotične ribolovne mogućnosti povećane i još nisu iscrpljene. Zbog hitnosti ova bi Uredba trebala stupiti na snagu odmah nakon objave.

               DONIJELO JE OVU UREDBU:

               Članak 1.
                  Izmjena Uredbe (EU) 2021/90

               Prilog VII. Uredbi (EU) 2021/90 mijenja se kako je navedeno u Prilogu ovoj Uredbi.

               Članak 2.

               Ova Direktiva stupa na snagu sljedećeg dana od dana objave u Službenom listu Europske unije.

               Primjenjuje se od 1. siječnja 2021.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        Uredba Vijeća (EU) 2021/90 od 28. siječnja 2021. o utvrđivanju ribolovnih mogućnosti za 2021. za određene riblje stokove i skupine ribljih stokova koje se primjenjuju u Sredozemnom i Crnome moru (SL L 31, 29.1.2021., str. 1.–19.).

                     (2)

                        Preporuka GFCM//41/2017/4 kako je izmijenjena Preporukom GFCM/43/2019/3.

    ---documentbreak---

               EUROPSKA KOMISIJA
            Bruxelles, 10.9.2021.
            COM(2021) 545 final
            PRILOG

            PrijedloguUredbe Vijeća
            o izmjeni Uredbe Vijeća (EU) 2021/90 od 28. siječnja 2021. o utvrđivanju ribolovnih mogućnosti za 2021. za određene riblje stokove i skupine ribljih stokova koje se primjenjuju u Sredozemnom i Crnome moru

               PRILOG

               U Prilogu VII. Uredbi (EU) 2021/90 tablica s ribolovnim mogućnostima za romba u

               vodama Unije u Crnome moru zamjenjuje se sljedećim:

               „PRILOG VII.

               RIBOLOVNE MOGUĆNOSTI ZA RIBARSKA PLOVILA UNIJE U CRNOME MORU

                        Vrsta:

                        Romb kvrgaš

                        Zona:

                        Vode Unije u Crnome moru na geografskom potpodručju GFCM-a 29

                        Scophthalmus maximus

                        (TUR/F3742C)

                        Bugarska

                        87.825

                        Analitički TAC

                        Ne primjenjuje se članak 3. Uredbe (EZ) br. 847/96.

                        Ne primjenjuje se članak 4. Uredbe (EZ) br. 847/96

                        Rumunjska

                        80.116

                        Unija

                        167.941

                        (*)

                        TAC

                                     857

                        _________

                         (*)
                              Od 15. travnja do 15. lipnja 2021. nisu dopuštene nikakve ribolovne aktivnosti, uključujući prekrcaj, zadržavanje na plovilu, iskrcavanje i prvu prodaju.